EUROOPAN YHTEISÖJEN KOMISSIO 
KOM(94) 583 lopull. 
Bryssel, 08.12.1994 
94/0303 (CNS) 
Ehdotus 
NEUVOSTON ASETUKSEKSI ŒYÏ 
TAC:en ja kiintiöiden vuosittaiseen hallintoon liittyvien lisäedellytysten 
käyttöönottamisesta 
(komission antama) 

PERUSTELUT 
Vaikka uudessa perusasetuksessa (R (ETY) N:o 3760/92) säädetään mahdollisuudesta 
laajentaa kalastustoiminnan harjoittamisen edellytykset määritteleviä hallintosääntöjä, kala­
varojen säilyttämispolitiikassa on tähän asti luotettu määritelmään vuosittaisesta suurimmasta 
sallitusta saaliista (TAC), jonka ministerineuvosto on hyväksynyt tulevaksi vuodeksi. TAC:t 
on määritelty useille lajeille ja jokaisen lajin osalta useille maantieteellisille alueille. Joitain 
poikkeuksia lukuun ottamatta jokainen TAC jaetaan sovittujen suhteiden mukaisesti jäsenvalti­
oiden kesken kansallisiksi kiintiöiksi. Jäsenvaltiot voivat vaihtaa keskenään kaikki jaetut 
kiintiöt tai osan niistä. 
Jos jäsenvaltio käyttää vuoden aikana jonkin kiintiöistään loppuun, kyseisten lajien 
purkaminen aluksesta kielletään asianomaisen jäsenvaltion aluksilta vuoden jäljellä olevaksi 
ajaksi ja kyseisestä lajista myöhemmin saadut saaliit on heitettävä pois. 
Tämän järjestelmän soveltamisella on useita seurauksia: 
1. Aluksesta purkamisen kieltäminen ei välttämättä tarkoita sitä etteikö kyseisen lajin pyynti 
jatkuisi. Näin on laita erityisesti pohjakalojen niin sanotun monilajikalastuksen yhteydessä, 
jolloin jokainen kalastusalus nostaa samanaikaisesti kunkin kalastustoimen yhteydessä 
useita lajeja. Hallintojärjestelmän edellyttämien oikeudellisten määräysten tiukka 
noudattaminen johtaa sen vuoksi kalojen pois heittämiseen. Poisheitetyt kalat ovat melkein 
aina kuolleita tai kuolemaisillaan. Kalastajien mukaan tämä käytäntö on mahdollisten 
kaupanpitokelpoisten kalojen tuhlausta. Tutkijat tunnustavat, että tällainen menettely 
myötävaikuttaa hyvin vähän kalastuskuolevuuden valvontaan ja sen vuoksi sen vaikutukset 
kalavarojen säilyttämiseen ovat hyvin pienet. 
2. Koska kalastajat eivät pidä mahdollisesti kaupanpitokelpoisten kalojen menettämisestä, 
kiusaus jatkaa lajien purkamista aluksesta kiintiön käyttämisen jälkeen on olemassa. 
Tällaisissa tapauksissa aluksesta purkamisesta voidaan tehdä ilmoitus saman lajin johonkin 
muuhun kiintiöön tai toisen lajin kiintiöön taikka jättää ilmoitus kokonaan tekemättä. Itse 
asiassa aluksesta purkamista koskevien väärien ilmoitusten tekemiseen voi tulla kiusaus jo 
aiemmin ennen kiintiön loppuun käyttämistä sen varmistamiseksi, että viralliset tilastot 
eivät paljastaisi ongelmaa. 
Tämän ehdotuksen asetukseksi 2 artiklan 2 kohdalla ja 3 artiklan 1 kohdalla on tarkoitus 
parantaa nykyistä tilannetta. 
Lisäksi joissain tapauksissa olisi rohkaistava jäsenvaltioita pidättymään vapaaehtoisesti 
kiintiöidensä täyttämisestä ja palkittava sitä siinä määrin kuin se on mahdollista. Jäljempänä 
3 artiklan 2 kohdalla on tarkoitus antaa asianmukaiset edellytykset tähän. 
Heikossa asemissa olevien kantojen osalta ei kuitenkaan ole tällä hetkellä viisasta tarjota 
joustoa. 
Lisäksi varo-TAC:ien ylikalastusta olisi yritettävä rajoittaa ja analyyttisten TAC:ien alaisten 
kiintiöiden ylikalastusta olisi rangaistava. Tätä varten tarvittavista mekanismeista säädetään 
4 artiklassa. 
Olisi otettava huomioon, että tässä ehdotuksessa määritellyt ehdotukset eivät ole mitenkään 
kaiken kattavia edellä mainittujen ongelmien ratkaisemisessa. Ne tuntuvat kuitenkin tarjoavan 
järkevässä määrin joustoa, jota ei ole aiemmin ollut. Tämän ehdotuksen soveltamisesta 
saatujen kokemusten perusteella voidaan jatkossa suunnitella mukautuksia ja muutoksia. 
Ehdotettua joustoa on harkittava määriteltäessä keskipitkän aikavälin tavoitteita ja hallintoa 
(KOM(93)6631opull., 15.12.1993) (päätöslauselma KOM(93)663,15.12.1993) monivuotisen 
kehyksen täydentävänä osana. Toisaalta niiden kantojen osalta, jotka sitä vaativat, 
kurmianhimoisemman säilyttämispolitiikan on johdettava keskipitkällä aikavälillä 
kalastuskuolevuuden tosiasialliseen vähenemiseen, joka ei tähän mennessä ole ollut mahdol­
lista saavuttaa, ja toisaalta suuremmalla joustavuudella vältetään tarpeettomat pakkokeinot 
lyhyellä aikavälillä. 
Ehdotus 
NEUVOSTON ASETUKSEKSI (EYÏ 
TAC:en ja kiintiöiden vuosittaiseen hallintoon liittyvien lisäedellytysten 
käyttöönottamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 43 artiklan, 
ottaa huomioon komission ehdotuksen, 
ottaa huomioon Euroopan parlamentin lausunnon, 
sekä katsoo, että 
yhteisön kalastus-ja vesiviljelyjärjestelmästä 20 päivänä joulukuuta 1992 annetun neuvoston 
asetuksen (ETY)N:o 3760/921 4 artiklan 2 kohdassa lueteltujen säännösten lisäksi on tarpeen 
säätää edellytykset kalataloudelliselle hyväksikäytölle, mikä parantaisi tällä hetkellä käytettä­
vissä olevia mekanismeja ottamalla käyttöön sopiva vuosittainen jousto suurinta sallittua 
saaliista (TAC:it) sekä kiintiöitä koskevassa hallinnossa, mikä on tietyin rajoituksin 
kalavarojen säilyttämispolitiikan mukaista, 
asetuksen (ETY) N:o 3760/92 8 artiklan mukaan neuvoston tehtävänä on vahvistaa 
jäsenvaltioille jaettavat pyyntimahdollisuudet ja määrittää edellytykset näiden mahdollisuuksien 
tarkistamiseksi vuosittain, 
varo-TAC:ja sovelletaan kantoihin, joiden osalta tutkimukseen perustuvaa arviota pyyntimah­
dollisuuksista ei ole käytettävissä sen vuoden osalta, jona TACit on määrättävä; analyyttisiä 
TAC:ja sovelletaan toisin; tarvitaan määritelmää kannoista, joihin sovelletaan varo-TAC:ia 
tai analyyttistä TAC:ia, 
EYVL N:o L 389, 31.12.1992, s. 1 
tiettyjen kantojen varo-TAC:ja ja kiintiöitä voidaan tietyin edellytyksin tarkistaa vuoden 
aikana ylöspäin ilman, että vaarannetaan juurikaan periaatetta merellisten luonnonvarojen 
järkevästä ja vastuullisesta hyväksikäytöstä, 
on aiheellista rohkaista jäsenvaltioita siirtämään osa niitä kantoja koskevista kiintiöistään, 
joihin sovelletaan analyyttistä TACia, yhdeltä vuodelta toiselle vuodelle tietyin rajoituksin, 
muiden kantojen, joihin sovelletaan joko analyyttistä tai varo- TAC: ia, voidaan katsoa olevan 
siten hyväksikäytettyjä, että minkäänlainen lisäys TAC:ssa ei ole suotavaa, ja 
kiintiöiden ylittämisen olisi oltava rangaistavaa; rangaistukseksi voidaan määrätä aiheellisia 
vähennyksiä ylitykseen syyllistyneen jäsenvaltion seuraavan vuoden kiintiöön; yhteiseen 
kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun 
asetuksen (EY) N:o 2847/932 23 artiklan mukaisesti neuvosto antaa säännöt, joiden mukaan 
komissio voi tehdä vähennyksiä kiintiöihin silloin, kun kiintiöitä on ylitetty, neuvoston 
asetuksessa (EY) N:o 3 säädettyjen tavoitteiden ja hallintosuunnitelmien mukaisesti ja 
ottaen huomioon ylityksen suuruuden, mahdolliset kiintiöiden ylitykset edellisenä vuonna sekä 
kyseisten kalavarojen biologisen tilan, 
ON ANTANUT TAMAN ASETUKSEN: 
1 artikla 
Vahvistaessaan TAC:ja asetuksen (ETY) N:o 3760/92 8 artiklan mukaisesti neuvosto päättää, 
mihin kantoihin sovelletaan varo- TAC:ja ja mihin kantoihin analyyttisiä TAC:ja. 
RYVL N:o I. 261, 20.10.1993, s. I 
EYVLN:oL.... 
4 
2 artikla 
Varo-TAC:t 
1) Vahvistaessaan TAC:ja asetuksen (ETY) N:o 3760/92 8 artiklan mukaisesti neuvosto 
määrittää kannat, joihin tämän artiklan säännöksiä ei sovelleta. 
2) Jos yli 75 prosenttia varo-TAC:sta on käytetty ennen sen soveltamisvuoden 30 päivää 
syyskuuta jäsenvaltio, jolla on sitä kantaa, jolle kyseinen TAC on vahvistettu, koskeva kiintiö, 
voi pyytää lisäystä TAC:in. Tällainen pyyntö, johon on liitetty asiaa tukevat biologiset tiedot 
ja tarkistuksen suuruusluokka, on osoitettava komissiolle. Komissio tutkii 30 työpäivän 
kuluessa pyynnön kaikilta osin tehdäkseen neuvostolle ehdotuksen muutokseksi asetukseen, 
jossa TAC:t ja kiintiöt vahvistetaan, jos se katsoo pyynnön olevan perusteltu. Jäsenvaltiolle 
ilmoitetaan tutkimuksen tuloksista. 
3) Jos yli 75 prosenttia varo-TAC:sta on käytetty ennen sen soveltamisvuoden 30 päivää 
syyskuuta jäsenvaltio, jolle kyseinen kiintiö on annettu, voi pyytää lupaa purkaa aluksesta 
lisämäärä samaan kantaan kuuluvia kaloja, jolloin sen on pyynnössään ilmoitettava tarvittava 
lisämäärä; lisämäärä ei kuitenkaan saa olla suurempi kuin 20 prosenttia asianomaisesta 
kiintiöstä. 
Komissiolle osoitettava pyyntö on hyväksyttävä ainoastaan, jos kiintiön kattamien lajien 
purkaminen aluksesta on kiintiön loppuun käyttämisen vuoksi ollut kiellettyä vähintään kerran 
edellisten kolmen vuoden aikana. Komissio päättää asiasta 30 työpäivän kuluessa. 
3 artikla 
Analyyttiset TAC:t 
1) Edellä 2 artiklan 3 alakohdan säännöksiä sovelletaan muun muassa kantoihin, joihin 
sovelletaan analyyttistä TAC:ia, lukuun ottamatta 4 artiklan 2 kohdassa tarkoitettuja kantoja. 
2) Niiden kantojen osalta, joihin sovelletaan analyyttistä TAC:ia, lukuun ottamatta 4 artiklan 
2 kohdassa tarkoitettuja kantoja, asiaa koskevan kiintiön omaava jäsenvaltio voi ennen 
kyseisen kiintiön soveltamisvuoden 31 päivää maaliskuuta pyytää komissiota peruuttamaan 
enintään 20 prosenttia kiintiöstään ja siirtämään sen seuraavalle vuodelle. 
Komissio kertoo peruutetun määrän kertoimella 1.1 ja lisää sen seuraavan vuoden asiaa 
koskevaan kiintiöön sekä ilmoittaa tästä jäsenvaltiolle. Kiintiön lisäystä ei oteta huomioon 
laskettaessa tässä asetuksessa tarkoitettuja kiintiöden prosenttiosuuksia. 
4 artikla 
Vähennykset 
1. Jos TAC ylitetään, kaikki asianomaisen kiintiön ylittävät määrät, jotka on purettu aluksesta, 
vähennetään kyseisen kannan seuraavan vuoden kiintiöistä, lukuun ottamatta 2 kohdassa 
tarkoitettuja kantoja. 
2. Vahvistaessaan TAC:eja asetuksen (ETY) N:o 3760/92 8 artiklan mukaisesti neuvosto 
määrittelee ne kannat, joihin sovelletaan analyyttistä TAC:ia ja joita koskevien kiintiöden 
ylittäminen johtaa seuraavana vuonna vastaavan kiintiön alentamiseen seuraavan taulukon 
mukaisesti: 
Kiintiön ylittävän kalastuksen 
suuruus suhteessa käytettävään kiintiöön Vähennys 
Alle 5 % Kiintiön ylitys x 1.05 
5 % - alle 10 % Kiintiön ylitys x 1.10 
10 % - alle 20 % Kiintiön ylitys x 1.20 
20 % - alle 40 % Kiintiön ylitys x 1.40 
40 % - alle 6u % Kiintiön ylitys x 1.60 
Enemmän kuin 60 % Kiintiön ylitys x 1.75 
Lisäksi vähennetään ylimääräinen 5 prosenttia kultakin peräkkäiseltä vuodelta, jolta kiintiö 
ylitetään. 
«*• 
Komissio päättää vähennyksistä asetuksen (EY) N:o 2847/93 36 artiklassa säädettyä 
menettelyä noudattaen. 
3. Vähennykset tehdään rajoittamatta asetuksen (EY) N:o 2847/93 21 artiklan 4 säännöksiä. 
5 artikla 
Tämä asetus tulee voimaan 1 päivästä tammikuuta 1995. 
Edellä 4 artiklan 2 kohtaa sovelletaan kuitenkin 1 päivästä tammikuuta 1996. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Neuvoston puolesta 
Puheenjohtaja 
» •> 
ISSN 1024-4492 
KOM(94) 583 lopullinen 
ASIAKIRJAT 
n 03 
Luettelonumero : CB-CO-94-608-F1-C 
ISBN 92-77-86867-8 
Euroopan yhteisöjen virallisten julkaisujen toimisto 
L-2985 Luxembourg